झारखंड में कोविड-19 के 114 नए मामले, डेल्टा वेरिएंट मिलने के बाद सरकार ने बढ़ाई सख्ती
झारखंड में पिछले 24 घंटों में कोविड-19 से दो और व्यक्तियों की मौत हो गई जिससे राज्य में महामारी से जान गंवाने वालों का आंकड़ा बढ़कर 5106 हो गया जबकि संक्रमण के 114 नए मामले सामने आने के बाद राज्य में संक्रमितों की कुल संख्या 354028 हो गई।
रांची: झारखंड में पिछले 24 घंटों में कोविड-19 से दो और व्यक्तियों की मौत हो गई जिससे राज्य में महामारी से जान गंवाने वालों का आंकड़ा बढ़कर 5106 हो गया जबकि संक्रमण के 114 नए मामले सामने आने के बाद राज्य में संक्रमितों की कुल संख्या 354028 हो गई। स्वास्थ्य विभाग की आज जारी रिपोर्ट के अनुसार राज्य के 345028 संक्रमितों में से 338698 अब तक स्वस्थ हो चुके हैं। इसके अलावा 1224 अन्य संक्रमितों का इलाज विभिन्न अस्पतालों में जारी है। इसमें कहा गया कि पिछले 24 घंटों में राज्य में कुल 50454 नमूनों की जांच की गयी जिनमें से 114 संक्रमित पाये गये। रिपोर्ट के अनुसार कोरोना संक्रमण के नए मामलों में रांची में 15 मरीज मिले वहीं पूर्वी सिंहभूम में नौ लोग इस वायरस से संक्रमित पाये गये। इसी प्रकार एक बार फिर राजधानी रांची में कोरोना संक्रमण से पिछले 24 घंटों में किसी की भी मौत नहीं हुई। रिपोर्ट के मुताबिक बीते 24 घंटों में दुमका एवं पूर्वी सिंहभूम में एक-एक कोरोना संक्रमित की मौत हुई।वहीं झारखंड में भी डेल्ट वैरिएंट के मरीज मिले हैं। दरअसल, झारखंड से 364 सैंपल जांच के लिए भुवनेश्वर भेजे गए थे, जिसमें 194 सैंपल में डेल्टा वैरिएंट, 29 सैंपल में अल्फा वैरिएंट और 29 सैंपल में कप्पा वैरिएंट मिला है। झारखंड में डेल्टा वेरिएंट का मेन कैरियर माइग्रेंट लेबर को बताया जा रहा है।झारखंड के स्वास्थ्य विभाग के अपर मुख्य सचिव अरुण कुमार के अनुसार अब राज्य के सामने और बड़ी चुनौती है कि कैसे नए वैरिएंट के फैलाव को रोका जा सके। अरुण कुमार का कहना है कि कोरोना का डेल्टा वैरिएंट बॉडी के लिए ज्यादा घातक है, जो तेजी से प्रभावित करता है जो की स्वास्थ्य विभाग के लिए चिंता का विषय है।ये भी पढ़ें